Presidenti Obama prezanton rregulloret për energji të pastër
Plani i ri parashikon 32% reduktim të sasisë së gazit karbonit të çliruar nga centralet energjetike krahasuar me nivelet e 2005
Presidenti Barak Obama ka bërë një apel tjetër urgjent për masa kundër ngrohjes globale. Presidenti prezantoi dje rregullore të reja me synimin për të reduktuar çlirimin e gazit karbonit nga centralet energjetike të vendit: Plani për Energji të Pastër që prezantoi Presidenti Obama do të pakësonte vartësinë tek energjia elektrike e prodhuar nga qymyrguri dhe do të nxiste më tej prodhimin e energjisë nga burime të ripërtëritshme. Në bazë të planit, deri në vitin 2030 centralet energjetike do të pakësonin çlirimin e gazit karbonik 32% nën nivelet e vitit 2005. Plani redukton gazet ndotëse rreth 9% më shumë se një plan paraprak që u diskutua vjet. Në komentet në Shtëpinë e Bardhë, Presidenti Obama tha se nuk mbetet shumë kohë për të marrë masa kundër ndryshimeve klimatike: Në bazë të planit të presidentit, secili shtet është përgjegjës të hartojë plane individuale për të përmbushur objektivat. Guvernatori i Uiskonsinit Scott Walker, kandidat për zgjedhjet presidenciale, e kritikoi mbrëmë planin në një forum në Nju Hempshër. Plani pritet të hasë në kundërshtime të forta nga kompanitë energjetike dhe Kongresi republikan, të cilët kanë ngritur argumenta lidhur me konston e reformave dhe ndikimin tek konsumatori. Presidenti Obama u është përgjigjur kritikave duke thënë se nga ky plan famljet amerikane do të kursejnë në faturat e energjisë mesatarisht 85 dollarë në vit deri në vitin 2030.